Sumata, cnawi-agi d yisefra-agi llan-d sɣur tmeṭṭut neɣ d agraw ixelḍen, iswi n waya d asebgen n wazal i tesɛa tmettut deg tmetti taqbaylit, d umkan-is ɣer tama n urgaz, akken xeddmen akken ttnaɣen akken, zemren ad ɣennin akken, d abrid i truzi n kra n leɛwayed, anda tamettut tettɣenni i yiman-is kan deg uxxam d lɛib ad teccnu zdat n urga. Akken daɣen ad – isebgen tamussni-ines deg wayen yeɛnan taẓuri deg tmetti d tuṭṭfa deg leɛwayed d wazalen n tmetti, asefru aneggar. Tenna-t-id Sedda, d asefru n Ccix Muḥend (sbt130) , d tikci n leqder n umedyaz, rnu isuli ccan n uwadem n Sedda, imi d tin itewlen d eg ccna, yerna tessen akk lesrar n tmurt, Ba Zemni yefka-as rray d tmuɣli n ddheb.